open-index/open-wikipedia-markdown huggingface dataset:
Gianluca Brambilla

**Gianluca Brambilla** (født 22. august 1987) er en profesjonell italiensk landeveissyklist. Brambilla ble profesjonell for det irskregistrerte laget Colnago - CSF Inox i 2010.

## Karriere
Brambilla fikk kontrakt med Colnago-laget foran 2010-sesongen, og i sin første sesong i proffsirkuset presterte han en del gode resultater. Det kan nevnes topp ti-plasseringer i G.P. Costa degli Etruschi og GP di Lugano, likevel var høydepunktet seieren i endagsrittet, G.P. Nobili Rubinetterie. I 2011-sesongen har Brambilla tatt ytterligere steg med god kjøring i Giro d'Italia, der han kom på 5.-plass i klatrekonkurransen og 4.-plass på etappe 18.

## Referanser


## Eksterne lenker
*
Théodore Maunoir

**Théodore Maunoir** (født 1. juni 1806, død 26. april 1869) var en sveitsisk kirurg og medgrunnlegger av Den internasjonale Røde Kors-komiteen. 

## Liv og virke
Maunoir ble født inn en velstående familie fra Genève. Begge hans foreldre var leger.

Maunoir fulgte familietradisjonen med å studerte medisin i Storbritannia og Frankrike. Maunoir ble tildelt doktorgrad i kirurgi i 1833. Etter at Maunoir kom tilbake til sin hjemby, ble han medlem av Genève-kommisjonen for hygiene og helse og foreningen for offentlig velferd i Genève.

Maunoir forble medlem av Den internasjonale Røde Kors-komiteen frem til sin tidlige og uventede død i april 1869. Maunoirs etterfølger i komiteen ble lokalpolitikeren Louis Micheli de la Rive, som også kom fra Genève. 

Maunoir ble av sine venner og bekjente ansett som ekstremt intelligent og sjarmerende person med en utmerket sans for humor.

Da Maunoir giftet seg for første gang, tok han også ansvaret for barna fra konens tidligere ekteskap. Da hans første kone døde, giftet Maunoir seg for andre gang. Maunoir var en meget nær og god venn med Louis Appia, som også var kirurg.

## Referanser
W. S. Gilbert

**William Schwenck Gilbert** (født 18. november 1836, død 29. mai 1911) var en engelsk dramatiker, librettist, poet og illustratør.

Han er best kjent for sine fjorten komiske operaer produsert i samarbeid med komponisten Arthur Sullivan, hvorav den mest kjente inkluderer *[[H.M.S. Pinafore]]* , *[[The Pirates of Penzance]]* og en av de mest spilte verker i historien om musikkteater, *[[The Mikado]]*. Bab Ballades er en samling av lette vers illustrert med hans egne tegneserier og tegninger.

## Se også
*The Yeomen of the Guard

## Referanser


## Eksterne lenker
* 
* 
* 
*
Letjevannbukk

**Letjevannbukk** eller **Letvannsbukk** (*Kobus leche* på latin) er en art innenfor gruppen klovdyr som blant annet kan kjennetegnes ved at de har et partall tær, eller klauver og horn som er cirka mellom 50 og 90 cm lange. 

Letjevannsbukken har en tykk, grov og langhåret pels, men den har ingen man over nakke eller rygg slik som f.eks. hester har. letvannsbukkens klauver er lange og spisse. Bukkens farger kan variere fra svart til kastanjebrunt over ryggen, men magen er hvit eller lyst brunt. Høyden er vanligvis mellom 100 og 150 cm og hannbukken er litt høyere enn hunn-bukkene. Bukkene veier cirka mellom 25 og 30 kilo. Letjevannsbukkene regnes som et meget sårbart dyr og den er nært beslektet med arten rørbukk. Bukken finnes i Zambia, Botswana, Angola, Namibia og i Kongo. Bukken trives best i nærheten av vannkilder som elver og innsjøer, eventuelt der det finnes oversvømte gressmarker.

## Eksterne lenker
*
Ordenen for eksepsjonelle fortjenester

**Ordenen for eksepsjonelle fortjenester** (slovensk: *Red za izredne zasluge*) er en slovensk orden. Den ble innstiftet i 2004 til belønning av enestående innsats for fremme av Slovenias suverenitet, velstand, omdømme og framgang innen kultur, økonomi og vitenskap, i samfunnsliv og politikk. Ordenen rangerer etter Republikken Slovenias frihetsorden, men foran Fortjenstordenen i gull. Ordenen for eksepsjonelle fortjenester tildeles av Slovenias president. Den kan tildeles slovenere, så vel som borgere av andre land, samt institusjoner. 

## Inndeling
Ordenen for eksepsjonelle fortjenester har én klasse.

## Insignier
Ordenstegnet for Ordenen for eksepsjonelle fortjenester er utformet som en medalje til å bære i brystbånd. Det er i 14 karat gull med hvit og lys blå emalje. Ordenstegnet består av et geometrisk mønster inspirert av Köttlach-kulturen, en tidlig kristen kultur på det som nå er slovensk grunn. Det har en nedvendt trekant i gull, hvorpå er lagt en blåemaljert sekskant med konkave sider og over dette igjen en hvitemaljert trikvetra. I midten av trikvetraen er det plassert en rosettslipt rubin. Ordenstegnene er utstyrt med løpenumre.

Ordenstegnet er opphengt i et trekantet bånd, som er gult med en smal rød midtstripe. Ordenen bæres på venstre side av brystet.

## Tildeling
Ordenen for eksepsjonelle fortjenester kan tildeles slovenere og borgere av andre land, samt institusjoner og organisasjoner. Til utlendinger tildeles ordenen statsledere og andre framtredende politikere. Republikken Slovenias president tildeles ordenen fra det øyeblikk vedkommende er valgt.

## Referanser


## Litteratur
* «Slovenia» i Guy Stair Sainty og Rafal Heydel-Mankoo: *World Orders of Knighthood and Merit*, andre bind, Buckingham: Burke's Peerage, 2006, s. 1573–1575

## Eksterne lenker
* Decorations, oversikt over slovenske utmerkelser fra Slovenias presidentembete 
* The decorations of the Republic of Slovenia Act (Official Consolidated Text), Slovenias presidentembete
Henri Druey

**Daniel-Henri Druey** (født 1799 i Faoug i Vaud, død 1855 i Bern) var en sveitsisk liberal-radikal politiker. Han var sekretær for komiteen som fremla forslaget til ny forfatning, vedtatt 12. september i 1848. Han var også medlem av den første regjeringen som deretter ble dannet, i november samme år.

## Liv og virke
Druey ble født i Faoug i kantonen Vaud. Han studerte juridikum, først ved akademiet i Lausanne, og deretter i Heidelberg, Paris og London.

I 1845 ble han valgt inn i storrådet i kantonen Vaud. Druey som var fransktalende, ble sekretær for forfatningskomiteen. I 1848 ble han medlem landets første regjering. 

Druey var medlem av Forbundsrådet helt til 1855, herunder en periode som forbundspresident i 1850. Han døde 29. mars 1855, mens han fortsatt var medlem av i Forbundsrådet.
## Referanser


## Eksterne lenker
* 
*
Arthur Sullivan

**Arthur Seymour Sullivan** (født 13. mai 1842, død  22. november 1900) var en engelsk komponist mest kjent for sitt samarbeid med dramatikeren W. S. Gilbert.

Han komponerte orkesterverker, en symfoni, oratorier, kantater og operaer, men hans mest kjente verk er operetten *H.M.S. Pinafore*, skrevet til et av Gilberts stykker.

I tospann med kumpanen John Henry Iles etablerte han i 1900 det nasjonale britiske brassbandmesterskapet i London.

Han er begravet i St. Pauls katedral.

## Se også
*The Yeomen of the Guard

## Referanser


## Eksterne lenker
* 
* 
*
Helaman

**Helaman** er ifølge Mormons bok en person som levde omkring det første århundre f.Kr.

Han ledet en stor hær av unge menn som han omtalte som sine sønner.
Musikkåret 2011

**Musikkåret 2011** er en oversikt over utgivelser, hendelser, fødte og avdøde personer med tilknytning til musikk i 2011.

## Hendelser
*12. januar var det 100 år siden Kongsberg Guttemusikkorps ble stiftet.
*14. mai ble Eurovision Song Contest 2011 arrangert i Düsseldorf, denne gangen uten norsk finaledeltagelse. Aserbajdsjan ble vinneren.
*23. april: Sámi Grand Prix arrangeres for 22. gang i Kautokeino.
: Vinner i klassen sang: Rolffa.
: Vinner i klassen tradisjonell joik: Jan Ole Hermansen.
: Áillohaš musikkpris tildeles Halvdan Nedrejord.
*25. mai til 8. juni ble Festspillene i Bergen arrangert for 59. gang.
*6. juni annonserte Paul Curran at han vil fratre sin stilling som operasjef ved Den Norske Opera.

## Dødsfall

## Årets album
:*[[:Kategori:Musikkalbum fra 2011|Musikkalbum fra 2011]]*

## Årets hits & singler

## Priser / konkurranser

*Spellemannprisen 2011 (*Utdelt i 2012*)

## Referanser
Mormon

**Mormon** var ifølge De siste dagers hellige den profeten som sammenstilte de tidligere profetenes opptegnelser. Dette ble tatt med i *[[Mormons bok]]*. Mormon var far til Moroni, som fullførte *Mormons bok*.

## Referanser
Blue Mountain Peak

**Blue Mountain Peak** er  Jamaicas høyeste fjell, med en høyde på  meter over havet. 
Fjellet ligger  i det sørlige Portland Parish og i den sentral-østlige delen av landet. Det er en del av fjellkjeden Blue Mountains, og er omgitt av nasjonalparken Blue and John Crow Mountains.

## Referanser
Niels Schultz

**Niels Stockfleth Schultz** (født 14. mars 1780 i Krødsherad, død 30. mai 1832 på Rikshospitalet i Kristiania) var prest i Trondheim, stortingsrepresentant og stortingspresident.
Schultz var prestesønn og vokste opp i Krødsherad og Sigdal. Han ble i 1799 student fra katedralskolen i Kristiania og tre år senere cand. theol. i København. Under oppholdet deltok han i forsvaret av København i 1801 og 1807. Etter eksamen studerte han videre, var timelærer og skrev bøker, blant annet en *Praktisk engelsk Sproglære*. I 1804 reiste han i Tyskland, blant annet i Berlin.

I 1809 ble Schultz utnevnt til kapellan i Vår Frue kirke i Trondheim, en stilling han hadde til sin død. Han engasjerte seg i skoleverket og i andre oppgaver i byen, blant annet ved etableringen av Trondhjems Sparebank i 1882. 1829-32 var han preses i Det Kongelige Norske Videnskabers Selskab. 

Schultz var representant for Trondheim på det overordentlige storting 1814, på Stortinget 1815–16, 1818, 1824, 1827 og 1828. I 1814 var han medlem av fullmaktskomiteen og underhandlingskomiteen, 1815–16 blant annet medlem av kirkekomiteen. På Stortinget 1818 var president og visepresident i Odelstinget. Han var også formann i protokollkomiteen, og sekretær i komiteen om inskripsjonen på kongekronen og i komiteen om lærde skoler. I 1824 var han visepresident i Odelstinget, og i 1827 president og visepresident i Stortinget. Både i 1824, 1827 og 1828 var han medlem av valgkomiteen og fullmaktskomiteen. I 1828 var han med i komiteen om 17. mai.

Som politiker var han patriot, og skrev en egen sang til Grunnloven. 

Han etterlot seg ingen egne barn, men han og hans danskfødte kone Anne Louise Frederikke Rohleder hadde 7 fosterbarn. Stortingsrepresentantene reiste et minne på hans grav i 1833. I 1846 ble Schultz gate oppkalt etter ham i Trondheim, mens Schultz' gate i Oslo ble oppkalt etter ham i 1879.

## Referanser


## Kilder
* Tallak Lindstøl:*Stortinget og Statsraadet 1814-1914*. Kristiania, 1914
* 
* adressa.no, 31.10.2002 ''Schultz' gate'' 
* 

## Eksterne lenker
*
Validus

**Validus Engros AS** er et norsk konsernselskap som eier en rekke selskaper og merkevarer innen helsekost, toll- og avgiftsfri handel og kosmetikk. Selskapet var tidligere eid av Terje Stykket og NorgesGruppen ASA. Konsernet omsetter for vel 4 milliarder kroner (2009). Virksomheten ble startet i 1960 som et familieid engrosselskap, gikk inn i helsekostmarkedet i 1994 og hadde på et tidspunkt 3&nbsp;500 ansatte.

Validus eide kjedene Estetique Danmark, Parfymelle og VITA. Esthetique Norge er solgt til den svenske Åhlénsgruppen.

Alternativ mat as er et heleid selskap som importerer og distribuerer økologiske og fairtrade-merkede produkter til helsekost, dagligvare og storhusholdninger. Selskapet hadde ved starten 2 produkter i sortimentet. Dette er i dag (2011) økt til 1&nbsp;600. Etter konkursen i Helios har Alternativ mat overtatt dette selskapets økologiske sortiment.

Validus eier 52% av det svenske selskapet Bringwell, 50% av Travel Retail Norway og 48% av VAMI.

Travel Retail Norway driver tre butikker på Oslo lufthavn Gardermoen og har også kontrakt med Avinor om drift av avgiftsfributikker på flyplassene ved Stavanger, Bergen, Trondheim og Kristiansand frem til 2017.

## Referanser


## Eksterne lenker
*
* Selskapets arkiverte hjemmeside
Danilo Türk

**Danilo Türk** (født 1952) er en slovensk jurist og diplomat. Han var fra 2007 til 2012 president i Slovenia.

## Virke
Türk studerte ved Universitetet i Ljubljana og Universitetet i Beograd. I 1982 avla han doktorgrad i rettsvitenskap ved Universitetet i Ljubljana, der han også har hatt sin akademiske karriere, fra 1995 som professor i internasjonal rett. 

Türk engasjerte tidlig i Amnesty International og var aktiv i saker om menneskerettighetsbrudd i Jugoslavia. I 1987 deltok han i etableringen av Slovenias menneskerettighetsråd. 

I prosessen der Slovenia ble selvstendig fikk Türk diplomatiske oppgaver som sitt lands representant i forhold til FN, Europarådet og OSSE, og i organer som forberedte avviklingen av den jugoslaviske forbundsstaten. I 1992 ble han Slovenias FN-ambassadør og representerte blant annet sitt land som rullerende medlem av Sikkerhetsrådet. Han ble deretter assisterende generalsekretær for politiske saker under generalsekretær Kofi Annan. 

I 2005 vendte Türk tilbake til Slovenia. Han gjenopptok arbeidet ved universitetet, før han i november 2007 ble valgt til president. Han ble innsatt i presidentembetet 22. desember 2007. Türk søkte gjenvalg i 2012, men presidentvalget ble vunnet av Borut Pahor.

## Utmerkelser
I forbindelse med statsbesøk fra Norge ble Türk i 2011 tildelt storkors av St. Olavs Orden. 

## Referanser
Upper Boat Studios

**Upper Boat Studios** var et TV-studio styrt av BBC Wales og var plassert i Upper Boat, en landsby i utkanten av Pontypridd, Rhondda Cynon Taff i Wales. Studioet ble offisielt åpnet på 27. juli 2006 av Welsh Enterprise Minister Andrew Davies, for å produsere *[[Doctor Who]]* og dens spin-offs. Kantinen på utsiden var kalt 'Blue Box Cafe', en referanse til både dens utseende og til TARDISen

## Produksjoner

## Referanser
Gao Shun

**Gao Shun** (kinesisk: 高顺, pinyin: *Gāo Shùn*, eller *Kao Shun*, død år 198 e.Kr.) var en kinesisk hærfører kjent for enestående mot og kraft i kamp. Under det senere Han-dynasti tjente Gao Shun Lü Bu, og ble kjent som en av Lü Bus fremste hærførere. Han er mest kjent for å ha erobret Xiaopei (i nåværende Xuzhou i Jiangsu) og for den etterfølgende seieren över en unnsetningsstyrke ledet av Xiahou Dun, en fremstående general under Cao Cao. Samme år ledet imidlertid Cao Cao personlig en beleiring av Lü Bus hovedstad Xiapi, og seiret der. Gao Shun ble da henrettet sammen med sin herre Lü Bu.

Gao figurerer i 1300-tallsklassikern Romansen om de tre riker.
Shailendra Kumar Upadhyaya

**Shailendra Kumar Upadhyaya** (nepali: शैलेन्द्र कुमार उपाध्याय; født 1929 i eksil ved Sahibganj i Benares, død 9. mai 2011 i Nepal) var en nepalsk politiker. 

Upadhyaya var utenriksminister for Nepal mellom 1986 og 1990 og han var Nepals ambassadør og faste representant til FN fra 1972 til 1978. Da Upadhyaya var 82 år gammel døde han den 9. mai 2011, i et forsøk på å bli den eldste personen som skulle bestige Mount Everest.

## Referanser
Kjell Leander Engström

**Kjell Leander Engström** (1914–1979) var en svensk bildekunstner. Han studerte ved Konstakademien og i Frankrike, Spania og Italia. Produksjonen hans omfatter landskapsmalerier, særskilt med motiver fra Lappland og Korsika, i tillegg til stilleben.

Han var sønn til kunstneren Per Leander Engström (1886–1927). Også hans tvillingbror Tord (1914–1985) var kunstner.

## Referanser
Tord Leander Engström

**Tord Leander Engström** (født 1914, død 1985) var en svensk bildekunstner. Han studerte for Otte Sköld, på Konstakademien samt i Frankrike og Italia. Han har malt landskap med motiver fra Lofoten, Lappland og Korsika.

Han var sønn av kunstneren Per Leander Engström (1886–1927). Også hans tvillingbror Kjell (1914–1979) var kunstner.

## Referanser
Lutetium i eocen

**Lutetium** er den andre alderen i epoken eocen. Den startet for 48,6 ± 0,2 millioner år siden, og endte for 40,4 ± 0,2 millioner år siden.

Alderen er noen ganger blitt slått sammen med bartonium som mellomeocen. Sjeldnere blir mellomeocen ikke benyttet, og lutetium blir da sammen med ypresium omtalt som tidlig eocen.

Lutetium er oppkalt etter Lutetia, som er latin for Paris.

## Eksterne lenker
* GeoWhen Database – Lutetian
Lutter (Lachte)

**Lutter** er en elv i Lüneburger Heide i Niedersachsen, Tyskland, og er en av Lachtes sideelver fra høyre. Lutter springer ut ved Weyhausen, 7 km sørøst for Unterlüß. Den renner gjennom Bargfeld, hvor den møter *Schmalwasser*, Eldingen og Luttern. Elven munner ut i Lachte ved  Jarnsen i nærheten av Lachendorf, øst for Celle.

## Referanser
Luttsuite i e-moll, BWV 996

**Suite i e-moll**, BWV 996, er en suite komponert av Johann Sebastian Bach. Suiten var trolig opprinnelig ment for lutt-cembalo. Dette stykket blir ofte spilt på gitar, siden Lutt-cembalo er et sjeldent instrument. Trolig er suiten det tidligste verket Bach skrev for lutt, og er trolig komponert i Weimar en gang mellom 1707 og 1717.

Satsene i stykket er:

#Preludiu: Presto
#Allemande
#Courante
#(Sarabande)
#Bourree
#(Gigue)

Bourree-satsen, Bourree i e-moll, er et populært luttstykke som har blitt spilt av flere rockeartister i moderne tid.

## Kilder
* 

## Media

## Eksterne lenker
*
Musikkåret 2010

## Hendelser
*3. april: Sámi Grand Prix arrangeres for 21. gang i Kautokeino.
: Vinner i klassen sang: Pia-Maria Holmgren.
: Vinner i klassen tradisjonell joik: John Mathis A. Utsi.
: Áillohaš musikkpris tildeles Issát Sámmol Heatta.
*X Factor ble sendt på TV 2 fra 3. september og med finale 17. desember
*Det store korslaget ble avholdt med Thom Hells kor som vinnere

## Fødsler

## Dødsfall

## Avlidna

## Årets album

* Band of Horses – *Infinite Arms*
* Johnny Cash – *[[American VI: Ain’t No Grave|American VI: Ain't No Grave]]*

* First Aid Kit – *The Big Black & the Blue*

* Gorillaz – *[[Plastic Beach]]*

* Iron Maiden – *[[The Final Frontier]]*

* Tom Petty & the Heartbreakers – *[[Mojo]]*

* Robyn – *Body Talk*

* Sade – *Soldier of Love*

* Röyksopp – *[[Senior (album)|Senior]]*
* The Stone Coyotes – My Turn

* Vampire Weekend – *Contra*
* Kanye West – *[[My Beautiful Dark Twisted Fantasy]]*

* Tony Joe White – ''The Shine''

## Årets hits & singler

## Priser / konkurranser
* Daniel Barenboim får Herbert-von-Karajans musikkpris
* Michael Gielen får Ernst von Siemens' musikkpris
* Eurovision Song Contest 2010
* Spellemannprisen 2010 (*Utdelt i 2011*)
* Melodi Grand Prix junior 2010

## Referanser
International Music Score Library Project

**International Music Score Library Project** (**IMSLP**), også kjent som **Petrucci Music Library** etter forleggeren Ottaviano Petrucci, er et prosjekt med formål å drive et notearkiv på internett for verker med utløpt opphavsrett, basert på wiki-prinsippet. Siden oppstarten 16. februar 2006 har bidragsytere lastet opp over  partiturer og  innspillinger av over  verker av over  komponister. Nettstedet er basert på MediaWiki-programvaren. Arkivering av lydopptak ble en del av prosjektet 6. juni 2010.

## Referanser


## Eksterne lenker
*
Liste over isbreer i Sveits

Denne ikke-uttømmende listen over de viktigste **[[isbre]]ene i [[Sveits]]** inneholder informasjon om deres lengder i 1850 og 2002, deres areal og den kantonen der den enkelte er plassert.

Alle breene ligger i de sveitsiske alper, og de fleste ligger i Pennine og Bern-Alpene. Verneområdet Jungfrau-Aletsch er det mest brerike området i Alpene.

## Se også
* Liste over fjell i Sveits

## Eksterne lenker
* 
* Liste over farlige breer i Sveits 
* sveitsiske isbreen overvåking nettverket: bre lengde variasjoner i 2006
* "Swiss breenes i full retrett '" (BBC artikkel)
Luttsuite i g-moll, BWV 995

**Suite i g-moll** BWV 995, er en suite for lutt skrevet av komponisten Johann Sebastian Bach. Det er en transkripsjon av Cello Suite No. 5 i c-moll, BWV 1011, skrevet av samme komponist. Stykket er skrevet mellom våren 1727 og vinteren 1731. 

Det ser ut til at celloversjonen kom først, men eksperter er enige om at Bach var dypt tiltrukket av lutten, og innførte hele tiden religiøs symbolisme i sine komposisjoner skrevet for lutt. For eksempel siterer sarabanden et incarnatus est fra Credo i *[[Messe i h-moll]]*. Ved å kombinere finessene fra den franske lutt-tradisjonen med det enkle og direkte i den tyske stilen, blandet han de to forskjellige nasjonale stilene. 

## Referanser
Vinlus

**Vinlus** (*Daktulosphaira vitifoliae*) er en liten dvergbladlus (Phylloxeroidea) og er regnet som et alvorlig skadedyr på vindruer. 

## Utseende
Vinlus er vanligvis omkring én millimeter lang. Størrelsen kan variere. Den er blekt farget. De vingede formene (alatae) har store, skjøre vinger. Vinlus mangler «rørene» oppe på bakkroppen som de fleste bladlus har. 

## Levevis
Vinlus tar til seg næring gjennom munndelene som er formet som en sugesnabel. Siden vinlus gjerne lever skjult i galler ser man ikke ofte disse dyrene.

Vinlus har en kompleks livssyklus, på opptil atten ulike stadier, disse kan grovt deles inn i fire former: den kjønnsmodne form, blad formen, rot formen, og den vingede formen.
* Kjønnsmodne hanner og hunner, hannene er vingeløse, mens hunner har vinger som er langt lengre enn kroppen. De kan ikke ta til seg næring.
* «Jomfrustadiet» (partenogenese), er vingeløst. De kan ta til seg næring og lever i galler på bladene, eller i jorden på vinrankens røtter. 

Spredning til nye planter skjer ved at de vanligvis kryper over på bladverket. Men de kan også bevege seg i, eller gjennon hulrom i jorden, til nye planter (røtter).

## Skadedyr
Det er vinlusene som lever på rotsystemet til planten som er den alvorligste trusselen. De sprøyter inn et stoff i røttene som til sist hindrer vanntilførselen til planten. De som danner galler på bladene utgjør ingen alvorlig trussel for planten.

Den var opprinnelig utbredt i Nord-Amerika, men ble ved et uhell innført til Europa på 1860-tallet, da  botanikere i England plantet amerikanske vinstokker. Amerikanske vindruer (druestokker) var resistente mot vinlus, men det var ikke de europeiske. Resultatet ble at store deler av de europeiske vingårdene ble ødelagt. På slutten av 1800-tallet truet den med å rasere europeisk vindyrking fullstendig. Løsningen var å pode inn europeiske druesorter på amerikanske vinstokker. Enkelte vinkjennere hevder at dette førte til at kvaliteten på europeisk vin sank merkbart. Først etter andre verdenskrig, på 1950-tallet var de europeiske vingårdene på det nivået de var før vinlusangrepet.
## Eksterne lenker
*
Kimura

**Kimura** (japansk: Gyaku ude-garami) er en form for armlås som utøves i kampsporter som for eksempelJudo, brasiliansk jiu jitsu, Submision Wrestling og Mixed Martial Arts (MMA). Teknikken er oppkalt etter den japanske judokaen Masahiko Kimura som ved flere anledninger brukte teknikken med stort hell i sine kamper. Teknikken kan utføres både stående og liggende, og går ut på at man griper motstanderens motsatte håndledd mens den andre armens øvre del legges på utsiden av den holdtearmens øvre del før den bøyes rundt på innsiden. Denne armens hånd griper så i utøverens håndledd. Denne type tilhører samlebetegnelsen på typen grep som på engelsk kalles Figure four da de tre involverte armene tilsammen former en figur som ser ut som et fire-tall. Den bøyde armen til motstanderen bendes så bak dennes rygg. Det er vanlig å forsterke effekten ved at utøveren bender sin fot rundt livet på motstanderens samme side som den angrepne armen. Den ønskede effekten er å påføre motstanderen smerte i skulderen. I ytterste konsekvens kan ben i skulderen knekke. Utført i en kampsport er det vanlig at grepet utføres med sikte på at motstanderen gir seg og i så måte yter denne seier.
Den eurasiske kontinentalplaten

**Den eurasiske kontinentalplaten** er en tektonisk plate som omfatter det mest av Eurasia (en landmasse som består av de tradisjonelle verdensdelene Europa og Asia), bortsett fra det indiske subkontinent, Den arabiske halvøy, og området øst for Tsjerskijfjellene i Øst-Sibir. Den innbefatter også havbunnsplaten  som strekker seg vestover til Den midtatlantiske ryggen og nordover til Nansen-(Gakkel-)ryggen.
 
I øst grenser den til Den nordamerikanske kontinentalplaten i nord og til Den filippinske platen i sør og Okhotskplaten og Amurplaten i øst. I sør grenser den til Den afrikanske kontinentalplaten i vest, Den arabiske platen i midten og  Den indoaustralske kontinentalplaten i øst. I vest er det en divergerende  grense (havbunnsspredning) med Den nordamerikanske kontinentalplaten som danner den nordligste delen av Den midtatlantiske ryggen, som ligger på begge sider av Island. Utbruddet i 1973 på Eldfell, vulkanen til islandske øyen Heimaey, var forårsaket av at Den nordamerikanske kontinentalplaten og Den eurasiske kontinentalplaten beveger seg fra hverandre og er et resultat av kreftene i divergerende plategrenser. Det samme er tilfelle enda lenger nord der en finner Gakkelryggen i Nordishavet. Den afrikanske kontinentalplaten beveger seg sakte mot den eurasiske og danner en subduksjonssone. Også Den filippinske platen undergår subduksjon. Den arabiske platen presser opp Zagrosfjellene og den indiske delen av Himalaya.

## Referanser


## Eksterne lenker
* 
*
Absolute Poker

**Absolute Poker** var et nettbasert pokerselskap.

I 2007 opplevde selskapet sterke anklager om juks. Det kunne da se ut som om noen spillere hadde anledning til å se de øvrige spilleres kort og dermed forutse spillets gang.

Selskapets aktivitet ble stengt av FBI i april 2011. Selskapet ble da anklaget for blant annet skatteunndragelse og hvitvasking av penger.

I mai kom det frem at selskapet ble kontrollert av det norske selskapet *Madeira Fjord* gjennom en rekke holdingselskaper og datterselskaper registrert i mange forskjellige land.

## Referanser
Nyholm

**Nyholm** er en del av Holmen i København og inneholder Marinestasjon København og flere historiske bygninger i det historiske område for Flåtens arealer i Københavns Havn. 

På Nyholm ligger det tidligere eskadrebygninger og verksteder og Søværnets Officersskole. De gamle bygninger som Mastekranen, Verftsbrovagten og deres omgivelser og hele mijøet er fredet (eller under fredning). 

Ved Bradbænken ligger museumsskipet «P547 Sehested» og ubåten «Sælen» som er blitt åpnet som museum.   

## Referanser


## Eksterne lenker
*
Kontrapunkt (roman)

***Kontrapunkt*** (originalens tittel: *Point Counter Point*) er en roman av den britiske forfatteren Aldous Huxley fra 1928.

Tittelen henspiller på at Huxley i denne romanen bruker en litterær teknikk som likner kontrapunktikk slik den brukes i musikken, idet han lar ulike personer og ulike temaer utspille seg parallelt. Verket er en typisk nøkkelroman, og med kjennskap til de mest kjente personene i britisk politikk, kulturliv og samfunnsdebatt fra mellomkrigstiden er det lett å kjenne igjen modellene for de enkelte protagonistene. Det dreier seg også i høy grad om en idéroman, noe Huxley selv forfekter, samtidig som han i sin typisk selvironiske stil skriver i romanens kapittel tjueto: "Den største feilen med idéromanen er at man er nødt til å skrive om mennesker som har noen idéer å komme med — noe som gjør at man må begrense seg til cirka 0,01 prosent av menneskeheten."

I 1968 ble det laget en filmserie for BBC med samme tittel basert på Huxleys roman. I en leseravstemning i Modern Library i 1998 ble den kåret til en av de 100 beste romaner på engelsk etter 1900.

## Referanser


## Eksterne lenker
* Somaweb.org – en lenkesamling til sider om Huxleys verker
Egil Ulfstein

**Egil Ulfstein** (født 1971) er en norsk tidligere fotballspiller. Han er sønn av den tidligere Hødd-spilleren Jan Ulfstein.

Ulfstein spilte for klubbene Hødd, Viking og Brann. Han var i hovedsak forsvarsspiller, men spilte tidvis også på midtbanen. Han fikk med seg to landskamper for .

Høsten 1992 var han på prøvespill hos  uten å bli tilbudt kontrakt.

Ulfstein er utdannet diplomøkonom og allerede før han la fotballskoene på hyllen hadde han begynt å jobbe i Terra Invest. Han har senere også blitt lokalpolitiker for Høyre.

## Referanser


## Eksterne lenker
* 
*
Elvegata (Kristiansand)

**Elvegata**  (7-41, 2A-56C) er en gate i Kvadraturen i Kristiansand som ligger i bydelen Kvadraturen/Eg.

Gaten har sitt løp fra Østre Strandgate til Tordenskjolds gate. Den har en blanding av nyere forretnings- og boligbygg, skole og sykehjem samt en stor andel eldre bolighus i tre og mur. På sørsiden av Østre Strandgate kalles forlengelsen av Elvegata for Tangen. 70 meter av gaten, i kvartalet mellom Dronningens gate og Tollbodgata har betegnelsen fylkesvei 26. Den forbinder fylkesvei 471 (Dronningens gate) og fylkesvei 26 (Tollbodgata).

Navnet Elvegata har sammenheng med at gaten løper parallelt med Otra eller Torridalselven som den også kalles, og så lenge den har vært en gate har den hatt samme navn, i hvertfall fra 1725. Neste tverrgate i vest er Kronprinsens gate.

Da byen ble grunnlagt bestemte kongen av arealene mellom Elvegata og elven skulle være allmenning for all fremtid. I 1870 kom den første reguleringordningen som tillot hus mellom gaten og elven. Det alminnelige byggeforbudet ble opphevet i 1882 og ny reguleringsplan ble vedtatt i 1883. Gjennom årene kom dermed deler av disse arealene over på private hender. Den første tiden ble de brukt som opplagsplass for trelast og det ble etablert båtbyggerier og verft. Det var områdene langs strendene og elven som først ble tatt i bruk.

Fra høsten 1807 ble det bygget kanonbåter ved fem private verft og på det da nyanlagte Kongens verft som lå i Elvegata. Opptil 600 mann var engasjert ved disse verftene. 5. november 1807 var det stabelavløpning for de to første kanonjollene som var en gave fra stiftamtmann Nicolai Emanuel de Thygeson. I løpet av vinteren ble det sjøsatt totalt 12 kanonjoller og 11 kanonsjalupper fra verftene i Kristiansand.

Ved bybrannen den 2. august 1859 ble fem kvartaler langs Elvegata mellom Kristian IVs gate og Rådhusgaten rasert

Spor av verftsvirksomheten langs elven finnes i dag bare i navn som Kongens verft, et leilighetsbygg i Elvegata 2A og Thranitterverftet, et restaurert trebygg med en del opprinnelige detaljer i interiøret som i dag huser arkitektvirksomheter og hybler (Gyldenløvesgate 99).

## Triva
*Kristiansands første lysregulerte gatekryss var Elvegata/Dronningensgate.
*Boken *Utsikt fra mormors trapp* av Asbjørn Arntsen gir et tidsbilde fra Elvegata på 1950 og -60-tallet. (ISBN 82-90581-37-8)

## Referanser


## Eksterne lenker
* Husrekken langs Elvegata sett fra Lund
* Thranitterverftet, også kjent som Radiatorverkstedet
* Faktaark fra Statens kartverk
Jørgen Mandix

**Jørgen Mandix** (født 1. august 1759 i København, død 8. august 1835) var en norsk jurist og embetsmann. Han var høyesterettsjustitiarius mellom 1831 og 1835.

## Referanser


## Eksterne lenker
* Om Jørgen Mandix, fra *Dansk biografisk Lexikon*
*
Vestergade (København)

**Vestergade** er en gate i Indre By i København som går fra Gammeltorv til Vester Voldgade.

H.C. Ørsted og broren A.S. Ørsted hadde sitt barndomshjem i gaten og P.A. Alberti bodde her i sine siste leveår etter å ha sonet straff for underslag.

## Eksterne lenker
* Pisserenden (etter J.E. Janssen og A.M. Thomsen: *Nørre Kvarters Krønike*. Nørre Compagnie, 1997), hentet 2010-07-17
Eden i ferskenlunden

***Eden i ferskenlunden*** (tradisjonell kinesisk: 桃園三結義, forenklet kinesisk: 桃园三结义) var en fostbrorskapsed omtalt helt i begynnelsen av den historiske romanen *[[Beretningen om de tre kongedømmer]]*, som ble til i 1300-tallets Kina, og muligens forfattet av Luo Guanzhong.

Det handler om da de tre krigerne Liu Bei, Guan Yu og Zhang Fei inngikk fostbrorskap i en seremoni blant blomstrende ferskentrær, kort tid etter at de møttes for første gang. Det opprinnelige målet med «eden i ferskenlunden» var å beskytte Handynastiet mot De gule turbaner. Eden forente tre av nøkkelpersonene fra det kommende kongedømmet Shu Han i Kina.

Historien om eden gjenfortelles gjerne som uttrykk for broderlig lojalitet, og som rettesnor for hvordan man skal lykkes i liv og arbeid. Eden har også inspirert forbryterbander og hemmelige selskap i Kina, som for eksempel Triadene. De tok i bruk mer eller mindre det samme ritualet som beskrives i Romansen om de tre riker når de innlemmer nye medlemmer. Én setning går gjerne igjen i enn eller annen variant: «Skjønt vi ikke ble født den samme dag i den samme måned i det samme år, håper vi å dø slik».

## Forholdet til historiekrøniker
Det er intet i historiekrøniken Sanguo Zhi eller i andre slike eldre historiske kilder som tilsier at et slikt edsforbund ble inngått i noen ferskenlund.

## Referanser
Dale Idrettslag (Fjaler)

:*For andre idrettslag med samme navn, se [[Dale Idrettslag]].*

**Dale Idrettslag** (stiftet 24. juni 1926 som *Dale Idrottslag*) er et idrettslag fra Dale i Sunnfjord, som driver med fotball, håndball, badminton, volleyball og barneidrett, samt rullestolbasket.

## Fotball
A-laget i fotball spiller i 2022 i 5. divisjon.

### Tabell 2020

## Håndball
Siden starten av 2000-tallet har Dale hatt ett voksende Håndball miljø.

Klubben har blant annet vært med på å dyrke fram Kjerstin Boge Solås.

### Sesongen 2022/23

* Herrelaget spiller 5. divisjon. 
* Kvinnelaget spiller 3. divisjon. 
* G20 i Bergenserien. 
* J20 i Bergenserien
* G18 i Lerøyserien, samarbeid med Sotra SK.
* J18 i Lerøyserien. 
Aldersbestemtelag (7år -16år).

### Sesongen 2021/22

* Kvinnelaget spiller 3. divisjon.

### Sesongen 2013/14

* Kvinnelaget spiller 3. divisjon

## Eksterne lenker
*
Dale Idrettslag

**Dale Idrettslag** kan sikte til:

*Dale Idrettslag (Fjaler) &ndash; et idrettslag fra Sogn og Fjordane
*Dale Idrettslag (Vaksdal) &ndash; et idrettslag fra Hordaland
*Dahle Idrettslag &ndash; et idrettslag fra Kristiansund, Møre og Romsdal
Bellmansgatan (Stockholm)

**Bellmansgatan** er en gate i bydelen Södermalm i Stockholm. Gaten går fra Mariahissen i nord forbi Maria Magdalena kyrka og Sankt Paulsgatan til Fredmansgatan i sør, en strekning på ca 440 meter. Bellmansgatan krysses av Hornsgatan.

Gaten fikk sitt navn i 1871 etter dikteren Carl Michael Bellman som ble født i nummer 24 i daværende *Björngårdsbrunnsgatan*. Bellman ble født i det såkalte *[[Stora Daurerska huset]]* som lå på hjørnet Bellmansgatan / Hornsgatan. Huset ble revet i 1901 i forbindelse med utvidelsen og senkningen av Hornsgatan. Ombygningen av Hornsgatan førte også til at Bellmansgatan i dag består av to gatedeler. 

På hjørnet Bastugatan / Bellmansgatan ligger det røde Laurinska huset med et rundt hjørnetårn. Huset ble bygd i 1891-92 og fikk navn etter kunsthistorikeren Carl Gustaf Laurin. Et iøynefallende trekk er Mariahissens spisse tårn og fagverksbroen i jern som krysser Bastugatan og avslutter Bellmansgatan mot nord.

## Kilder
* Stahre, Nils-Gustaf; Fogelström, Per Anders (1986): *Stockholms gatunamn: innerstaden*. Monografier utgitt av Stockholms stad (opptrykk av del av første opplag). Stockholm: Liber/Allmänna förlaget ISBN 91-38-90777-1

## Eksterne lenker
*
Gong Zizhen

**Gong Zizhen** (kinesisk: 龔自珍, Wade-Giles: *Kung Tzu-chen*; født 22. august 1792 i Renhe ved Hangzhou i Kina, død 26. september 1841 i Danyang i provinsen Jiangsu) var en dikter og filosof i Qing-dynastiets Kina.

Han hadde bakgrunn som mandarin i mange ledd, men mislyktes lenge i å bestå jinshi-eksamenen, den høyeste av gradene i den kinesiske embedsmannseksamen. Det var først i svært moden alder, i 1829, at han bestod. Men hans rangering var for lav til at han ble opptatt i selve Hanlinakademiet. Han virket i stedet som en lavere embedsmann, og trakk seg tilbake to år før sin død. Hans tankegods skulle vise seg å ha stor innflytelse på senere samfunnsreformatorer som for eksempel Kang Youwei (1858–1927).

## Referanser
Dale Idrettslag (Vaksdal)

: *For andre idrettslag med samme navn, se [[Dale Idrettslag]].*

**Dale Idrettslag** (stiftet 8. februar 1909) er et idrettslag fra Dale i Vaksdal, som driver med fotball, håndball og turn.

## Fotball
A-laget i fotball for menn spiller i 2023 i 6. divisjon. A-laget for kvinner spilte i 2019 i 5. divisjon.

### Tabeller
#### Menn
;2023

#### Kvinner
;2019

## Referanser


## Eksterne lenker
*
Festningsgata (Kristiansand)

**Festningsgata** (1-49, 2-56A) er en gate i Kvadraturen i Kristiansand som ligger i bydelen Kvadraturen/Eg. Navnet har sammenheng med Christiansholm festning fra 1672 som ligger i gateløpets forlengelse ned mot østre havn.

## Beskrivelse
Gaten strekker seg fra Østre Strandgate til Tordenskjoldsgate og hadde opprinnelig navnet Nordre gate. Forlengelsen av gateløpet nord for Tordenskjolds gate har navnet Stener Heyerdahls gate. Parkanlegget sør for Tordenskjolds gate heter Stener Heyerdahls park. Denne gatestubben samt Festningsgata fra Tordenskjolds gate til Dronningens gate er en del av fylkesvei 28. Fra Østre Strandgate til Tollbodgaten er bygningene oppført etter at murtvangen ble innført umiddelbart etter bybrannen i 1892 og fremover. 

Denne delen av gaten ble også lagt i aske under bybrannen i 1734 som rammet 333 bolighus. Ved brannen i juli 1892 ble alle hus i Festningsgata sør for Tollbodgaten ødelagt.

I tillegg til murtvangen, ble Kvadraturen delt i 4 deler ved at Festningsgata (og Rådhusgata) før gjenoppbyggingen ble lagt ut til 31 meters bredde. Men bare en del av denne planen, nedre del av Festningsgata fra Retranchementet (Tresse) til Avenyen  og en del av Rådhusgata ved torvet ble utført ifølge denne planen. I Hans Jacobsen Schiørts opprinnelige plan for byen var gatebredden 24 alen, tilsvarende 15 meter. Siden har sanering og nybygg gradvis gjort gateløpet bredere og i dag (2011) er det bare ett kvartal, mellom Gyldenløves gate og Rådhusgata som har avvikende bredde.

Gaten fungerer som hovedinnfartsåre til Kvadraturen og har i nord tilførselstunnel til og fra E18 via Baneheitunnelen. Denne delen av gateløpet har navnet Stener Heyerdals gate. Det nødvendige gatearealet ble frigjort ved å vende og flytte Tordenskjoldsgate skole i 1988. 

I midtrabatten mellom Rådhuset og Tinghuset er det plassert en skulptur av Christian IV, byens grunnlegger.

I Festningsgata 2 ligger Odd Fellow-losjen, opprinnelig tegnet som praktvilla for dampsageier og trelasthandler Lars Usterud. Med sitt markante tårn og søyleveranda peker den seg ut i byggestilen, lik den vi finner på Oscarshall på Bygdøy. Bygningen ble tegnet av Johan Keyser Frølich som var arkitekt for en rekke av murbygningene etter bybrannen i 1892.

## Galleri

Odd Fellow Kristiansand.jpg|Odd Fellow-losjen
Krsand festningsgata Odd Fellow IMG 3586 murbyen forskriftsfredet.JPG|Odd Fellowgården og Christianholm festning i bakgrunnen
Gyldengården-3.jpg|Gyldengården
Festningsgata.jpg|Festningsgata sett fra nord


## Referanser


## Kilder
* Odd Fellow Ordenens Magasin: De Tre Kjedeledd 2/09, side 24-25(Les bladet her) 

## Eksterne lenker
* Festningsgata, faktaark fra Statens kartverk
* Skulpturer i Kristiansand (laget for Agderkultur av Inger Lise Syvertsen og Kjersti Timenes ved Seniorsenteret UiA Gimlemoen)
Hans Sverre Sjøvold

**Hans Sverre Sjøvold** (født **Andersen**; 1957) er en norsk jurist som fra 2019 til 2022 var sjef for Politiets sikkerhetstjeneste.

## Biografi

Sjøvold har både politiskole, juridisk embetseksamen og mastergrad i ledelse. Han var assisterende politidirektør i perioden 2000–2001, og politimester i Vestfold politidistrikt fra 2001 til 2005. Han var rektor for Politihøgskolen fra 2005 til 2010. Han var ekspedisjonssjef i Justis- og politidepartementets politiavdeling 2010–2012.

Fra 2012 til 2019 var han politimester i Oslo. Han etterfulgte Anstein Gjengedal og ble etterfulgt av Beate Gangås.

Sjøvold ble utnevnt til sjef for Politiets sikkerhetstjeneste i mars 2019, og tiltrådte 1. juni 2019.

I juni 2020 ble han ilagt en bot på 50 000 kroner av Spesialenheten for politisaker for overtredelse av våpenloven. To år senere gikk han av som sjef for PST med bakgrunn i denne overtredelsen;

## Referanser
Max Mikael Manus

**Max Mikael Manus** (født 12. september 1947) er en norsk novelleforfatter, kunstsamler og pensjonert  lærer. Han debuterte i 1973 med *Arabesker*, fulgt av *Stigmata* og *Bilder i forvitret sten*. 

Manus ble cand. philol. i 1977 med hovedoppgave om *[[Doktor Faustus]]* (Thomas Mann). Han er sønn av Tikken og Max Manus. 39  av hans, den gang, store Johs. Rian-samling ble i oktober 2012 utstilt i Nord-Trøndelag fylkesgalleri i Namsos.  Manus underviste i mange år ved Vest-Lofoten videregående skole.

## Eksterne lenker
* Profil hos Kulturnett
Steinpukkerens vise

«**Steinpukkerens vise**» er et skillingstrykk av Sverre Nicolaisen (1886–1950). Under navnet Sverre Vegenor skrev han føljetonger og noveller til ukeblader. Han skrev også kriminallitteratur, blant annet Knut Gribb-historier til Detektiv-Magasinet. Denne visa om en steinpukker sto på trykk i ''Arbeider-Magasinet'' og i *Arbeidermagasinets Visebok* i 1929 og er nok skrevet rundt denne tiden. Melodien er en tradisjonell skillingsvisemelodi. Selv om denne visa har en bråkjekk tone, så rommer den også alvor. Første strofe lyder: «Her må jeg sitta på pokksteinhauen og kløve gråstein så godt jeg kan, mens kulla biter som sjølve dauen og tælan gror i mig, arme mann!»

## Referanser


## Se også
*Sangene i våre hjerter
Røros Idrettslag

**Røros Idrettslag** (stiftet 5. desember 1897 som *Røros Skilag*) er et idrettslag fra Røros i Trøndelag. A-laget i fotball spiller i 2011 i 4. divisjon.

## Historikk
Idrettslaget ble til 2. juli 1945 etter en sammenslutning av *Røros Skilag* (stiftet 5. desember 1897), *Røros Turnforening* (stiftet 10. november 1911), *Idrettslaget Bergmann* (stiftet 28. desember 1920) og *Røros Arbeideridrettslag* (stiftet 1. mars 1933).

## Skøyter
Røros IL var teknisk arrangør av sprint-NM på skøyter i 1983. Mestere ble Bjørg Eva Jensen, IF Fram og Kai Arne Engelstad, Ask SK. B.E. Jensen forbedret den norske rekorden i sprint-firkamp under Sprint-NM 1983. Laget var også teknisk arrangør av junior-VM på skøyter i 1985, sammenlagtmestere ble østtyske Cornelia Dick og Sovjetunionens Valerij Guk.

## Referanser




## Eksterne lenker
*
Gvarv Idrettslag

**Gvarv Idrettslag** (stiftet 6. mai 1919) er et idrettslag fra Gvarv i Telemark, som driver med fotball og karate.

## Fotball
A-laget i fotball spiller i 2011 i 4. divisjon.

### Tabellen 2011

## Eksterne lenker
* 
* Gvarv Fotball
Bakeren i Paris

«***Bakeren i Paris***» er et skillingstrykk som nok er skrevet som en parodi på de tragiske skillingsvisene om utroskap, svik og mord. Forfattern og komponist er ukjent.

## Teksten

**1.**I Parises by en baker lever fredelig for sant,
men mens mannen bakte kaker kona elsket en løytnant.
Slikt noe må ei kalles rett, kjære koner gjør ei det.

Refreng:
Fidelilong-kong-kong-kong kei
Fidelilong-kong-kong-kong kei

**2.**Og mens mannen en dag spaserte seg en tur på Champs-Elyses
straks var løytnanten hos kona og for henne lå på kne.
Men akk så kommer mannen hjem og historien blir slem.
Ref.

**3.**Kona fluks sin løytnant gjemte ut i bakerovnen bratt,
mannen ville ikke skjemte da han skjønte galt var fatt.
Og mens han smilte grum og vill tente han en mektig ild.
Ref.

**4.**Iblant kringler og blant boller, kavringer og hvetebrød,
løytnanten det ei utholder, men er snart fullstendig død.
Slikt no må jo kalles frekt for mannen ble fullstendig stekt.

Ref.

**5.**Bakeren ble arrestert for slik en baking er forbudt,
derpå ble han guillotinert og var derfor helt kaputt.
Kona hu drukna seg av sorg og ble innlagt på la morgue.

Ref

**6.**Koner dette råd mottager gjem i ovn ei vennen kjær,
hør nå også kjære baker og av denne historien lær.
At løytnanter ei stekes må, la dem heller være rå.



## Litteratur
* Sangene i våre hjerter, Elin Prøysen, Damm 2007
Bare jeg har snus i asken

«**Bare jeg har snus i asken**» er en revyvise skrevet av Arne Svendsen, til melodi av Ernst Rolf. Første strofe i denne glade sangen lyder følgende: «*Her er gutten som kan tumle seg i fjellene, og min tittel det er rallar eller slusk, og mitt paradis er gruben og tunellene, jeg har snus i alle lommer, jeg har hus i hver en busk...*»

## Kilder
*Sangene i våre hjerter, av Elin Prøysen, Damm 2007
Falle Landers vise

«***Falle Landers vise***» er et skillingstrykk av ukjent opprinnelse. I «Visens venner, første samling» fra 1950, er dette den første i boka. Her står den under kommentaren: «Som alle gode viser, har også Falle Landers vise sitt spesielle fortrinn. Den oppmerksomme sanger vil oppdage at visen aldri rimer, selv om det kan høres slik. Vi mener at det må kalles et fortrinn».

## Teksten

**1.**Ærverdige forsamling, i janurai måned,
 da druknade en skreddere ved bredden av en sjø.

**2.**Han hadde vært i byen og kjøpt seg littgranne brennevin
og så blei han gærn i hue det voldte jo hans død.

**3.**Og da han kom til sjøstranda så spendte han på seg skridskorna
han kunne jo inte ana at isen den var skral.

**4.**Men skredderen blei narra for isen brast i sønder
og skredderen han damp i hølet og drukna som en kalv.

**5.**Så lå han der på sjøbotna og så de klare stjerner tindra
og vinka med den kalde handa farvel til sin fästermö.

**6.**Og festarmøen Johanna hu sørja seg så reint forderva
og siden så blei a gift med skomakeren ut i byn.

**7.**Og er det noen som vil veta hvem denne visa har dikta
så er det Falle Lander skomakeren ut i byn.


## Kilder
*Sangene i våre hjerter av Elin Prøysen, Damm 2007
Den skyldige

:*For filmen med samme navn, se [[Den skyldige (film)]]*
«**Den skyldige**» er en norsk vise skrevet av Alf Prøysen i 1948. Denne sto i den første viseboka han ga ut, *[[Drengstu'viser]]* fra 1948. Boka solgte i utrolige  eksemplarer, og sammen med platene var den startskuddet for den videre visekarrieren hans. 

:«*Hu Lisa hadde så streng en fader, hæin tukte dotter si med hogg og slag. Og jinta bælja og vrei seg unda og lurte far sin hår skapte dag. Men verst var gubben om lordagsnatta, da læst'n døra så det ordentlig skræill. men jinta gikk og fekk gjort seg en stæga og geipte lurt: Hæin ska kommå lell*». 

Prøysen bygger på tradisjonelle melodramatiske tema fra populærmusikken; kjærlighet som hindres av umulige foreldre. Her er både den «grumme fader» og moral i siste vers. Han lar også hedmarksdialekten veksle med det høytidelige visespråket. Men de to siste linjene av visa snur tragedien til humor - «Men største skylda, det har nå snekker’n, som laga stæga tå røtne bord! », og da er dialekten på plass igjen.

Melodien til denne er en dansevise. Prøysen spilte inn sangen i mars 1949. Den ble utgitt på 78-platen Columbia GN&nbsp;1739 sammen med sangen «Steinrøysa neri bakken». 

Ulf Peder Olrog oversatte teksten til svensk og gav den ut i *Kökspolka och 7 andra av Alf Prøysens visor*, Stockholm 1953.

## Kilder
*Sangene i våre hjerter, av Elin Prøysen, Damm 2007
I går var det bursdagen min

«***I går var det bursdagen min***» er en revyvise skrevet av Nicolette (1879–1950) eller Karen Sofie Hansen som hun egentlig het. Hun skrev viser både for Dovrehallen og Chat Noir, hvor hun var fast visedikter. Dette er en av de mest kjente visene hennes, og er skrevet til en tradisjonell melodi. Første versestrofe lyder: «*I går var det bursdagen min, gid det var moro. Jeg fikk frokost på sengen med kringle og goro. Først veltet jeg rundt både brettet og muggen, jeg fikk sjokolade til langt opp i luggen. Jeg ble klissvåt som Tulla i vuggen, gid jeg bare kunne ha sånn bursdag hver dag.*»

## Innspilling
*Einar Rose med orkester. Under tittelen «Da var det bursdan min». Utgitt på 78-platen Odeon A&nbsp;180170&nbsp;D-4177.

## Kilder
*Sangene i våre hjerter av Elin Prøysen, Damm 2007
*Norsk grammofonplatehistorie : artister og plateutgivelser. 2 : Odeon 1927-1939 av Vidar Vanberg, Oslo 1983, s. 36